WTI ปิดร่วง 3.5 เหรียญ กังวลดีมานด์ลด-ดอลลาร์แข็งทุบตลาด
น้ำมัน WTI ปิดร่วง 3.5 ดอลลาร์ แตะ 85.61 ดอลลาร์/บาร์เรล เหตุ IEA และโอเปกได้ปรับลดคาดการณ์ความต้องการใช้น้ำมันลงอย่างมาก อันเนื่องมาจากปัญหาด้านเศรษฐกิจที่รุนแรงขึ้น พ่วงน้ำมัน WTI ปิดร่วง 3.5 ดอลลาร์ แตะ 85.61 ดอลลาร์/บาร์เรล
น้ำมัน WTI ปิดร่วง 3.5 ดอลลาร์ แตะ85.61 ดอลลาร์/บาร์เรล เหตุวิตกดีมานด์ลด-ดอลลาร์แข็งค่าทุบตลาด
15 ต.ค. 2565

ผู้สื่อข่าวรายงานว่า สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงอย่างหนักในวันศุกร์ (14 ต.ค.65) ที่ผ่านมา โดยตลาดถูกกดดันจากการที่เงินดอลลาร์สหรัฐแข็งค่าขึ้น และความต้องการพลังงานมีแนวโน้มอ่อนแอลง
ทั้งนี้ สัญญาน้ำมันดิบ WTI ส่งมอบเดือนพ.ย. 65 ร่วงลง 3.5 ดอลลาร์ หรือ 3.9% ปิดที่ 85.61  ดอลลาร์/บาร์เรล และร่วงลง 7.6% ในรอบสัปดาห์นี้
ส่วนสัญญาน้ำมันดิบเบรนท์ (BRENT) ส่งมอบเดือนธ.ค. 65 ร่วงลง 2.94 ดอลลาร์ หรือ 3.1% ปิดที่ 91.63 ดอลลาร์/บาร์เรล และร่วงลง 6.4% ในรอบสัปดาห์นี้
เนื่องด้วยสัญญาน้ำมันดิบยังคงถูกกดดันจากการที่สำนักงานพลังงานสากล (IEA) และกลุ่มประเทศผู้ส่งออกน้ำมัน (โอเปก) ได้ปรับลดคาดการณ์ความต้องการใช้น้ำมันลงอย่างมาก อันเนื่องมาจากปัญหาด้านเศรษฐกิจที่รุนแรงขึ้น
รวมทั้งดอลลาร์สหรัฐที่แข็งค่าขึ้นกดดันสัญญาน้ำมันดิบด้วย โดยดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.84% แตะที่ระดับ 113.3090
ดังนั้นการแข็งค่าของดอลลาร์ส่งผลให้สัญญาน้ำมันดิบซึ่งกำหนดราคาเป็นดอลลาร์นั้น มีราคาแพงขึ้น และไม่น่าดึงดูดใจสำหรับนักลงทุนที่ถือครองสกุลเงินอื่น ๆ